  Анжелика Тихонова корреспондент «Удмурт Кенеш» огазеяськонлэн тӧроезлэн Татьяна Ишматовалэн семьяысьтыз трос гинэ воргоронъёс Быдӟым оже кошкизы, озьы ик пересь песятайёсыз но. Одӥгзылы но соослы бертыны кылдымтэ ини. Огез соос пӧлысь, Семён Иванович Ишматов, финн ожысь бертыса, 37 аресаз Быдӟым Атыкай оже мынэм. Нош 1944-тӥ арын Архангельск улосысь Онегаын бырыны шедем. Тужгес ӝожмыт, шуэ Татьяна Ишматова, кыкез ик песянайёсы асьсэлэсь атайёссэс рос-прос ӧз тодылэ шуыса.  Быдӟым Вормон азьын тодаз вае Татьяна Ишматова: пересь песятайёсы Быдӟым ожысь ӧз берытске Быдӟым вормон азьын Татьяна Ишматова тодаз вае ож мышкын улэм ӵыжы-выжыоссэ но. «Воксё пичиесь, соос ваньзэ лэсьтыны тыршо вал фронт понна, ваньзэ лэсьтыны тыршо вал солдатъёслы келян понна. Соин валче кыкез но песянайёсы туж зол висьылӥзы», — вера Татьяна Ишматова.  Ужан фронт сярысь ӵемысь вунэтӥськом, шуэ со, ожмаськем адямиос сярысь гинэ вераськом, нош ож мышкын тыршемъёс но туж бадӟым подвиг лэсьтӥзы.  «Огез туж зол курадӟыса улэмын — сютэм, бадӟым семьяё, соос эшшо басьтӥзы вал нылпиоссэс бордазы будэтыны <…> Соослэн сиёнзы ӧй вал даже со понна, чтобы не просто сиськыны, а улыны. Сыӵе тодэ ваёнъёссэ вера одӥгез песянае, фермаын кулӥз вал скал, со усьыса кылиз вал, но уйин, пе, анаеным ӵош мыныса, со кулэм скаллэсь сӥльзэ, пе, доре ваён понна, нылпиосыз сюдон понна ветлӥм шуыса. Нош кыкетӥез песянае колхозлы юрттыса уте вал весь, пастуха вал парсьёсыз. Озьы коласькыса, кынмыса, солэн ёзвисён луиз. Мар-о, пичи мурт. Быдэс улонлы со сӧсыр кылиз», — шуэ Ишматова.  Тегъёс: Мерлык Ижкар Удмуртия ТатьянаИшматова 9-ткуартолэзь БыдӟымАтыкайож видео тодынвозён  